रेलवे को चालू वित्त वर्ष की पहली तीन तिमाही में रेलयात्रियों से टिकट संबंधी जुर्माने से 850 करोड़ रुपये एकत्र किये हैं. रेलराज्य मंत्री राजन गोहेन ने आज राज्यसभा में एक लिखित सवाल के जवाब में बताया कि वित्तीय वर्ष 2017-18 में पिछले साल दिसंबर 2017 तक टिकट चैक करने के दौरान 1.83 करोड़ लोग बिना टिकट या बिना उपयुक्त टिकट के यात्रा करते पकड़े गये. इनसे 867.36 करोड़ रुपये की वसूली की गयी. गोहेन ने बताया कि रेलगाड़ियों में अनधिकृत यात्रियों को पकड़ने के लिये अन्य उपाय भी किये गये हैं.